Dieter Rooke

Dieter ROOKE ( laŭ prononco en la normgermana, naskiĝis en 1948) estas germana esperantisto loĝanta en Svislando. Li esperantistiĝis en 1982, kaj en 1999 aliĝis al Internacia Komunista Esperantista Kolektivo (nuntempe estas ĝia sekretario) kaj al SAT, dum unu mandato elektita kiel PK-ano  ĉar en ĝi ekzistas komunisma frakcio. Dieter Rooke estas dumviva membro kaj de UEA, kaj de SES=svisa Esperanto Societo. Li aktivis en la Esperanta Civito kiel senatano de la ruĝa frakcio, kaj kontribuas al la enhavo de Internaciisto per primarksisma kurso kaj per porokazaj raportoj pri politikaj eventoj.  Organizis sinsekvajn kunvenojn de komunistoj dum UK-oj. De 1993 ĝis 2002 Dieter Rooke estis  kasisto  de Esperanto-Societo Zuriko. Krome li membris en LF-koop kaj membris en Monda Asembleo Socia (MAS) (intertempe eksigita). Li estis membro de Kultura Centro Esperantista (KCE) en La Chaux-de-Fonds. Li apartenas al la estraro de Tutmonda Esperantista Ĵurnalista Asocio kiel sola ne-profesia ĵurnalisto, kaj aldone funkcias kiel kasisto de Ateista Tutmonda Esperanto-Organizo (ATEO). ATEO-Asembleo okazis, http://ateisto.org/agadoj-de-ateo-2/ateo-asembleo-okazis/ . Aldone li estas membro de Svisa Esperanto-Koruso  estrata de Elisabeth de Mestral, kaj de internacia ĥoro dum UK-oj  . Estrarano de societo por parkere kanti la himnon "la espero", fondita de  Hori Jasuo.  

Partoprenanto de "Esperanto-Sumoo" legorondo, ĉina legorondo, kaj legorondo en Gotenburgo  pri jaro 1968.

Membras kun edzino en amikaro de CDELI (biblioteko por planlingvoj)  La Chaux-de-Fonds.

Dieter Rooke partoprenis multajn Universalajn Kongresojn, la lastajn en  Lisbono, Seulo kaj Rejkjaviko, Islando, kaj aliajn E-aranĝojn. Okaze de UK en Seulo, Sud-Koreio, li  faris vojaĝon al Nord-Koreio. Korespondas kun radiostacioj de Havano, Pekino, kaj Varsovio. Li aktivas interrete, kaj fojfoje kontribuis al Vikipedio.

Dieter estas patro de denaska esperantisto, Ciril Läng, nun -jara.

Dieter Rooke vivis en kooperativo en Oensingen, Svislando. Inter septembro 2012 kaj sia emeritiĝo jaron poste li vivis kun sia ĉina edzino LIU Jun  en la Esperanto-Domo KCE en La Chaux-de-Fonds, Svislando. En novembro 2013 Dieter Rooke translokiĝis kun sia edzino al Interlaken, en kantono Berno, ekde la jaro 2019 en Faulensee/ Spiez.

 Eksteraj ligiloj 
 EsKu  - Epizodo 38 - Dieter Rooke, jutuba filmeto en la kanalo EsKu - Esperanto-Kulturo - aperinta la 2023-09-15

 Referencoj 

Kategorio:Svisaj esperantistoj
Kategorio:Germanaj esperantistoj
Kategorio:Esperantistaj ĵurnalistoj
Kategorio:TEĴA